
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 402 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαπίστωση ανάγκης και καθιέρωσης υπερωριακής 
εργασίας με αμοιβή, για το έτος 2007 κατά τις 
απογευματινές ώρες, Κυριακές και εξαιρέσιμες 
ή κατά τις νυχτερινές ώρες, των υπαλλήλων της 

Ν.Α. Χαλκιδικής. 1 

Σύσταση Εκκλησιαστικού Ιδρύματος με την επωνυ¬ 
μία «ΚΕΝΤΡΟΝ ΣΤΗΡΙΞΗΣ ΟΙΚΟΓΕΝΕΙΑΣ» της Ιε¬ 
ρός Μητροπόλως Χαλκίδος. 2 

Σύσταση και Λειτουργία Τεχνικής Υπηρεσίας της Ιε¬ 
ρός Μητροπόλεως Δράμας. 3 

Ανασύσταση και λειτουργία Τεχνικής Υπηρεσίας της 
Ιεράς Μητροπόλεως Καλαβρύτων και Αιγιαλείας. 4 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος ΡΙ_ΟΠ\/ΕΤΟΕ ® δννίπσ. 5 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος ΡΕΟΒνΕΤΟΕ ® ΟαΐΐΙθ. 6 

Χορήγηση άδειας κυκλοφορίας κτηνιατρικού φαρ¬ 
μακευτικού προϊόντος (ΕΜΒΟΛΙΟ) Οϊ/Ο 3. 7 


ΑΠΟΦΑΣΕΙ Σ 

Αριθμ. 03/603 οικ. (1) 


Διαπίστωση ανάγκης και καθιέρωσης υπερωριακής εργα¬ 
σίας με αμοιβή, για το έτος 2007 κατά τις απογευματι¬ 
νές ώρες, Κυριακές και εξαιρέσιμες ή κατά τις νυχτερι¬ 
νές ώρες, των υπαλλήλων της Ν.Α. Χαλκιδικής. 

Ο ΝΟΜΑΡΧΗΣ ΧΑΛΚΙΔΙΚΗΣ 

Έχοντας υπόψη: 

Τις διατάξεις 

1. Του άρθρου 16 του ν. 3205/2003 «Μισθολογικές 
ρυθμίσεις λειτουργών και Υπαλλήλων του Δημοσίου, 
Ν.Π.Δ.Δ. και ΟΤΑ» για υπερωριακή εργασία. 

2. Του άρθρου 25 παρ. 7 του ν. 2738/1999 «Συλλογικές 
διαπραγματεύσεις στη Δημόσια Διοίκηση κλπ» (ΦΕΚ 
180 Α/1999), σύμφωνα με το οποίο η διαπίστωση της 
ανάγκης για υπερωριακή εργασία των υπαλλήλων της 
Ν.Α. και η καθιέρωση αυτής με αμοιβή γίνεται με από¬ 
φαση Νομάρχη. 

3. Την ανάγκη αντιμετώπισης εξαιρετικών,απρόβλεπτων 
ή έκτακτων αναγκών, όπως πλημμύρες, χιονοπτώσεις, πυρ¬ 
καγιές. Την ανάγκη διενέργειας εκτάκτων ελέγχων από 

τους επόπτες Δημόσιας Υγείας για την αντιμετώπιση προ¬ 
βλημάτων ηχορύπανσης, Δημόσιας Υγείας κλπ, ή έκτακτων 
υπηρεσιακών αναγκών, με την καθιέρωση υπερωριακής 
εργασίας, με αμοιβή του προσωπικού της Ν.Α. Χαλκιδικής 
κατά τις απογευματινές ώρες,τις Κυριακές και εξαιρέσιμες 
ημέρες ή κατά τις νυχτερινές ώρες, για το έτος 2007. 

4. Το γεγονός ότι είναι εξασφαλισμένη η πίστωση 
που απαιτείται, για την πληρωμή της συγκεκριμένης 
δαπάνης, που ανέρχεται στο ποσό των 60.000 €, απο¬ 
φασίζουμε: 

Διαπιστώνουμε την ανάγκη υπερωριακής εργασίας 
των υπαλλήλων της Ν.Α. Χαλκιδικής έτους 2007 και 
καθιερώνουμε αυτήν με αμοιβή, για την αντιμετώπιση 
εξαιρετικών, απρόβλεπτων ή έκτακτων αναγκών, όπως 
πλημμύρες, χιονοπτώσεις, πυρκαγιές, έκτακτους ελέγ¬ 
χους από τους Επόπτες Δημόσιας Υγείας ή έκτακτων 
υπηρεσιακών αναγκών, από τους υπαλλήλους της Ν.Α. 
Χαλκιδικής, κατά τις απογευματινές ώρες, τις Κυριακές, 
εξαιρέσιμες ημέρες ή κατά τις νυχτερινές ώρες. 

Οι ώρες υπερωριακής εργασίας συνολικά ανέρχονται 
σε 8.930, κατανέμονται δε ως εξής: σε απογευματινές 
5.640 ώρες, σε Κυριακές εξαιρέσιμες 1.840 ώρες και 
νυχτερινές 1.450 ώρες και θα απασχοληθούν 66 υπάλ¬ 
ληλοι. 

Η δαπάνη αποζημίωσης της υπερωριακής εργασίας 
ύψους 60.000 € βαρύνει τις εγκεκριμένες πιστώσεις του 
προϋπολογισμού της Ν.Α. Χαλκιδικής, είναι δε εγγεγραμ¬ 
μένη στους ειδικούς φορείς 073 και 311 και στους ΚΑΕ 
0511, 0512 και 0511 β, 0512 β, 0291 β αντίστοιχα. 

Η συγκρότηση του συνεργείου υπερωριακής απασχό¬ 
λησης θα γίνει με άλλη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πολύγυρος, 1 Μαρτίου 2007 

Ο Νομάρχης 
ΑΣΤΕΡΙΟΣ ΖΩΓΡΑΦΟΣ 

-♦- 

Αριθμ. 538 (2) 

Σύσταση Εκκλησιαστικού Ιδρύματος με την επωνυμία 
«ΚΕΝΤΡΟΝ ΣΤΗΡΙΞΗΣ ΟΙΚΟΓΕΝΕΙΑΣ» της Ιεράς Μη¬ 
τροπόλως Χαλκίδος. 

ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Η Διαρκής Ιερά Συνοδός της Εκκλησίας της Ελλάδος, 
έχουσα υπ’ όψει: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Τας διατάξεις των άρθρων 29 παραγρ. 2 και 59 πα- 
ραγρ. 2 του νόμου 590/1977 «Περί Καταστατικού Χάρτου 
της Εκκλησίας της Ελλάδος». 

2. Τας υποχρεώσεις της Ποιμαινούσης Εκκλησίας τας 
απορρεούσας εκ των Ευαγγελικών Επιταγών, των Ιερών 
Κανόνων και των Νόμων του Κράτους προς το Χριστε- 
πώνυμον της Εκκλησίας πλήρωμα. 

3. Τας υφισταμένας Κοινωνικός και Ποιμαντικός ανά- 
γκας του ποιμνίου της Ιεράς Μητροπόλεως Χαλκίδος 
και ιδιαιτέρως τας υποχρεώσεις αυτής προς τον Θεο- 
σύστατον και ιερόν θεσμόν της οικογένειας. 

4. Την υπ’ αριθμ. 28/6.10.2006 Πράξιν-Πρότασιν του Σε- 
βασμιωτάτου Μητροπολίτου Χαλκίδος Χρυσοστόμου. 

7. Την από 20.12.2006 Γνωμοδότησιν του Νομικού 
Γραφείου της Νομικής Υπηρεσίας της Εκκλησίας της 
Ελλάδος. 

9. Την από 1.3.2007 απόφασιν αυτής, αποφασίζει: 

Συνιστά εις την Ιερόν Μητρόπολιν Χαλκίδος Εκκλησι¬ 
αστικόν Ίδρυμα υπό την επωνυμίαν: «ΚΕΝΤΡΟΝ ΣΤΗΡΙ¬ 
ΞΗΣ ΟΙΚΟΓΕΝΕΙΑΣ» (ΚΕ.Σ.Ο.) ΤΗΣ ΙΕΡΑΣ ΜΗΤΡΟΠΟΛΕΩΣ 
ΧΑΛΚΙΔΟΣ», το οποίο θα λειτουργεί ως εξηρτημένη 
Υπηρεσία της Ιεράς Μητροπόλεως και θα εδρεύει εις 
την πόλιν της Χαλκίδος. Η οργάνωσις, διοίκησις, διαχεί- 
ρισις και λειτουργία του Ιδρύματος τούτου θα διέπεται 
από τας διατάξεις του επομένου Κανονισμού. 

ΚΑΝΟΝΙΣΜΟΣ 

Συστάσεως, οργανώσεως και Λειτουργίας του Εκκλησι¬ 
αστικού Ιδρύματος, με την επωνυμία «ΚΕΝΤΡΟ ΣΤΗ¬ 
ΡΙΞΗΣ ΟΙΚΟΓΕΝΕΙΑΣ» (ΚΕ.Σ.Ο), ΤΗΣ ΙΕΡΑΣ ΜΗΤΡΟ¬ 
ΠΟΛΕΩΣ ΧΑΛΚΙΔΟΣ». 

Αρθρο 1 

Σύσταση, Έδρα, Σφραγίδα 

1. Στην περιφέρεια της Ιεράς Μητροπόλεως Χαλκίδος 
και υπό την πνευματική και διοικητική επίβλεψη και επο- 
πτεία αυτής συνιστάται ΕκκλησιαστικόΊδρυμα, το οποίο 
θα λειτουργεί ως ανεξάρτητη Υπηρεσία του Νομικού 
Προσώπου της οικείας Ιεράς Μητροπόλεως, αυτοτελούς 
διαχείρισης και μη κερδοσκοπικού χαρακτήρα, με την 
επωνυμία «ΚΕΝΤΡΟ ΣΤΗΡΙΞΗΣ ΟΙΚΟΓΕΝΕΙΑΣ» (ΚΕ.Σ.Ο). 
Έδρα του Ιδρύματος είναι η πόλη της Χαλκίδας. Το 
Ίδρυμα θα στεγάζεται σε ιδιόκτητο οίκημα της Ιεράς 
Μητροπόλεως ή σε οποιοδήποτε άλλο οίκημα, το οποίο 
θα κριθεί κατάλληλο για την εκπλήρωση των σκοπών 
του από το Διοικητικό του Συμβούλιο (Δ.Σ.). 

2. ΤοΊδρυμα έχει στρογγυλή σφραγίδα με δύο επάλλη¬ 
λους κύκλους, η οποία φέρει στο κέντρο την εικόνα Του 
Κυρίου ημών Ιησού Χριστού στο γάμο της Κανά. Στον 
μεν εξωτερικό κύκλο αναγράφονται οι λέξεις «ΙΕΡΑ ΜΗ- 
ΤΡΟΠΟΛΙΣ ΧΑΛΚΙΔΟΣ», στον δε εσωτερικό η επωνυμία 
του Ιδρύματος «ΚΕΝΤΡΟΝ ΣΤΗΡΙΞΗΣ ΟΙΚΟΓΕΝΕΙΑΣ». 

Αρθρο 2 

Σκοποί 

Σκοποί του ΚΕ.Σ.Ο. είναι: Α) Η προστασία και κάθε 
είδους υποστήριξη της οικογένειας, των μονογονεϊκών 
οικογενειών, των κακοποιημένων ή εγκαταλελειμμένων 
παιδιών, των αγάμων μητέρων και των παιδιών που γίνο¬ 
νται αντικείμενο οποιοσδήποτε μορφής εκμετάλλευσης 
και των «παιδιών του δρόμου». Β) Ο αγώνας υπέρ του 
αγέννητου παιδιού και κατά των εκτρώσεων και παντός 
είδους κακοποίησης, παραμέλησης και εγκατάλειψης 


των παιδιών. Γ) Η μέριμνα δια την προαγωγήν του θε¬ 
σμού των αναδοχών οικογενειών και της υιοθεσίας. 

Άρθρο 3 

Μέσα προς επίτευξη των σκοπών 

Μέσα για την επίτευξη των σκοπών του Ιδρύματος 
είναι τα εξής: Α) Η ίδρυση σταθμών οικογενειακής συμ¬ 
βουλευτικής, Τμημάτων συμπαράστασης οικογένειας, 
Σχολών γονέων, βρεφονηπιακών σταθμών, Ξενώνων 
αγάμων μητέρων, Σχολών καταρτισμού γυναικείων στε¬ 
λεχών. Β) Η μεμονωμένη και κατά περίπτωση μέριμνα 
υπέρ των κακοποιημένων ή εγκαταλελειμμένων παιδιών, 
«παιδιών του δρόμου» και μονογονεϊκών οικογενειών, 
είτε έχει υπάρξει γάμος μεταξύ των γονέων του τέκνου 
είτε όχι. Γ) Η διοργάνωση σεμιναρίων, ημερίδων, συνε¬ 
δρίων και λοιπών εκδηλώσεων ενημερωτικού, εκπαι¬ 
δευτικού και ψυχαγωγικού χαρακτήρα και η διενέργεια 
εκπομπών στα Μ.Μ.Ε. με αντικείμενο την ποιμαντική των 
μελλονύμφων και οικογενειαρχών, τη γενετήσια αγωγή, 
την οικογενειακή αγωγή υγείας, τα δικαιώματα και τις 
υποχρεώσεις ανδρών, γυναικών και παιδιών στη σύγ¬ 
χρονη κοινωνία. Δ) Η ανάθεση και εκπόνηση σχετικών 
μελετών, η έκδοση και κυκλοφορία περιοδικού τύπου και 
λοιπού έντυπου ή ηλεκτρονικού ενημερωτικού υλικού, 
η ανακοίνωση στα Μ.Μ.Ε. προγραμμάτων και στόχων. 
Ε) Οι παραστάσεις σε Αρχές και η συνεργασία με αρ¬ 
μόδιους φορείς της ημεδαπής και της αλλοδαπής, την 
Ευρωπαϊκή Ένωση, τον Οργανισμό Ηνωμένων Εθνών, το 
Συμβούλιο της Ευρώπης, την ΨΝΕ800, καθώς και τις 
οργανώσεις (εθελοντικές ή μή) που σκοπό έχουν την 
προστασία της οικογένειας. 

Άρθρο 4 

Για την πραγματοποίηση των σκοπών του ΚΕ.Σ.Ο ιδρύ¬ 
ονται τα κάτωθι Τμήματα: 

1) Τμήμα υποδοχής και ενημέρωσης. 

2) Τμήμα οικογένειας (Ποιμαντική μελλονύμφων, Σχο¬ 
λές Γονέων, ψυχολογική και κοινωνική υποστήριξη). 

3) Νομική στήριξη. 

4) Σταθμός Α' Βοηθειών - Ιατροφαρμακευτική Στή- 
ριξη. 

5) Εξειδικευμένα Σεμινάρια - Διαλέξεις. 

6) Πολιτιστικές εκδηλώσεις. 

7) Τράπεζα τροφίμων και ενδυμάτων. 

8) Τμήμα συμπαράστασης γυναικών. Το τμήμα τούτο 
αποβλέπει στη στήριξη της γυναίκας ως συζύγου, μη¬ 
τέρας εργαζόμενης, ανέργου, αγάμου, κακοποιημένης 
κ.λ.π. 

9) Τμήμα Γυναικείων Θεμάτων, το οποίο θα έχει ως 
σκοπό: 

• Τη μελέτη παντός ζητήματος στην κοινωνία ως προς 
τη θέση της γυναίκας καθώς και τη συλλογή επιστη¬ 
μονικών στοιχείων που αφορούν στα γυναικεία θέματα 
τόσο στην Ελλάδα όσο και εκτός αυτής και εφόσον το 
ζήτημα αυτό έχει έστω και έμμεση σχέση με τα ενδια¬ 
φέροντα και το σκοπό της Εκκλησίας. 

• Τη διοργάνωση διαφόρων εκδηλώσεων (Συνεδρίων, 
Σεμιναρίων, Ημερίδων κ.λ.π.), την έκδοση κειμένων και 
την διενέργεια ραδιοτηλεοπτικών εκπομπών προς εκ¬ 
παίδευση των γυναικών ή απλή συμμετοχή σε αυτές. 

• Τη συνεργασία με τις Ιερές Μητροπόλεις της Εκ¬ 
κλησίας της Ελλάδος, άλλους Εκκλησιαστικούς ή μη 
οργανισμούς, εθνικούς ή διεθνείς και σωματεία για την 

ανάδειξη της θέσεως της γυναίκας στην σύγχρονη κοι¬ 
νωνία, τα δικαιώματα και της υποχρεώσεις της. 

• Τη δυνατότητα συνεργασίας με εκπροσώπους ή 
ανάλογες επιτροπές άλλων θρησκειών, προς το σκο¬ 
πό κατοχυρώσεως των δικαιωμάτων της γυναίκας στη 
σύγχρονη κοινωνία και επισημάνσεως των υποχρεώσε- 
ών της από απόψεως εκκλησιαστικής ή θρησκευτικής 
γενικώς. 

10) Τμήμα συμπαράστασης παιδιού. Το τμήμα αυτό απο¬ 
σκοπεί στην προστασία των εγκαταλελειμμένων, κακο¬ 
ποιημένων και κοινωνικά απροσάρμοστων παιδιών. 

11) Τμήμα ξενώνων και βρεφονηπιακών σταθμών. 

12) Μέριμνα Κωφών - Σεμινάρια Εκμαθήσεως Ελληνι¬ 
κής Νοηματικής Γλώσσας. 

13) Τμήμα καταρτισμού Στελεχών και Συνεργατών. Το 
τμήμα αυτό πραγματοποιεί σεμινάρια επιμόρφωσης των 
συνεργατών του ΚΕ.Σ.Ο. 

14) Με απόφαση του Μητροπολίτου Χαλκίδος, έπειτα 
από εισήγηση του Δ.Σ., δύναται να ιδρύονται και Τμή¬ 
ματα νέων δραστηριοτήτων, εφ’ όσον τούτο επιβάλουν 
οι υπάρχουσες κοινωνικές ανάγκες. 

Άρθρο 5 

Διοίκηση του ιδρύματος 

1) Το ΚΕ.Σ.Ο διοικείται από πενταμελές Διοικητικό 
Συμβούλιο (Δ.Σ.), απαρτιζόμενο από τον Σεβασμιώτατο 
Μητροπολίτη Χαλκίδος, ως Πρόεδρο, δύο Κληρικούς 
της Ιερός Μητροπόλεως και δύο λαϊκά μέλη της Ιερός 
Μητροπόλεως, οι οποίοι διορίζονται με τους αναπλη¬ 
ρωτές τους, κληρικούς και λαϊκούς αντίστοιχα, απο τον 
Σεβασμιώτατο Μητροπολίτη Χαλκίδος. Τον Μητροπο¬ 
λίτη απάντα ή κωλυόμενο αναπληρώνει ο νόμιμος ανα¬ 
πληρωτής του. 

2) Ο Σεβασμιώτατος Μητροπολίτης Χαλκίδος δύναται 
να αντικαταστήσει μέλος ή μέλη του Συμβουλίου, αν 
τούτο κρίνεται επωφελές, και συντελεί στην αποδοτική 
λειτουργία της Υπηρεσίας. 

3) Η θητεία των μελών του Διοικητικού Συμβουλίου 
ορίζεται τριετής. Τα μέλη δύναται να επαναδιορισθούν, 
η δε προσφορά των υπηρεσιών τους είναι τιμητική και 
άμισθος. 

Άρθρο 6 

Αρμοδιότητες του Διοικητικού Συμβουλίου (Δ.Σ.) 

1) Το Διοικητικό Συμβούλιο του ΚΕ.Σ.Ο αποφασίζει για 
κάθε θέμα που αφορά στην οργάνωση και λειτουργία 
του και συντάσσει τον εσωτερικό κανονισμό λειτουργί¬ 
ας σύμφωνα με τις διατάξεις του άρθρου 15 του παρό¬ 
ντος. Αποφασίζει για την πρόσκτηση και διαχείριση της 
περιουσίας του καθώς και των εισοδημάτων που διατί¬ 
θενται για την εκπλήρωση των σκοπών του. Συντάσσει 
και ψηφίζει ίδιο ετήσιο προϋπολογισμό και απολογισμό, 
τους οποίους υποβάλλει για έγκριση στο Μητροπολιτικό 
Συμβούλιο. Διορίζει το απαραίτητο για την λειτουργία 
του προσωπικό, ορίζει την αντιμισθία του κατά τις κείμε¬ 
νες διατάξεις και παύει τούτο, τηρούμενης της νόμιμης 
διαδικασίας. Δεν έχει νομική προσωπικότητα και άρα 
δεν μπορεί να εκπροσωπείται. 

2) Αποφασίζει για τις επενδύσεις και τις πλέον ασφα¬ 
λείς τοποθετήσεις των κεφαλαίων της Υπηρεσίας, για 
την εκποίηση ή την υποθήκευση περιουσιακών της 
στοιχείων και εκμίσθωση ακινήτων. Δέχεται δωρεές, 
κληρονομιές κ.λπ. 


3) Αποφασίζει για τις προμήθειες για λογαριασμό του 
ΚΕ.Σ.Ο και για την αύξηση των πόρων του. 

Αρθρο 7 

Συνεδριάσεις του Διοικητικού Συμβουλίου 

1) Το Διοικητικό Συμβούλιο συνέρχεται ύστερα από 
πρόσκληση του Προέδρου ή του αναπληρωτού του ή 
με την έγγραφη αίτηση τριών τουλάχιστον μελών, οι 
οποίοι αναφέρουν και τα θέματα για τα οποία ζητούν 
τη σύγκλησή του. 

2) Το Διοικητικό Συμβούλιο λογίζεται σε απαρτία όταν 
παρίστανται, τουλάχιστον, τρία εκ των μελών του, οι δε 
αποφάσεις του λαμβάνονται κατά πλειοψηφία. 

Σε περίπτωση ισοψηφίας υπερισχύει η ψήφος του 
Προέδρου. 

Αρθρο 8 

Προσωπικό του ΚΕ.Σ.Ο. 

1. Το προσωπικό του Ιδρύματος διακρίνεται σε εθελο¬ 
ντικό και έμμισθο. Στο εθελοντικό προσωπικό συγκα¬ 
ταλέγονται όσοι με τη θέλησή τους και άνευ αμοιβής 
παρέχουν τις υπηρεσίες τους στο Ίδρυμα. Το έμμισθο 
προσωπικό προσλαμβάνεται από το Νομικό Πρόσωπο 
της οικείας Ιερός Μητροπόλεως, αμείβεται και παύεται 
σύμφωνα με τις διατάξεις της κείμενης νομοθεσίας. 

2. Οι θέσεις του προσωπικού του Ιδρύματος καθορί¬ 
ζονται με τον Εσωτερικό Κανονισμό λειτουργίας αυτού 
που καταρτίζει το Διοικητικό Συμβούλιο. Στον εν λόγω 
Κανονισμό εξειδικεύονται οι υποχρεώσεις και τα καθή¬ 
κοντα των μελών του. 

Αρθρο 9 

Πόροι του ΚΕ.Σ.Ο. 

Α. Πόροι του ΚΕ.Σ.Ο είναι: 

1) Οι εκάστοτε υπέρ αυτού επιχορηγήσεις εκ μέρους 
του Γενικού ή των Ενοριακών Φιλόπτωχων Ταμείων της 
Ιερός Μητροπόλεως Χαλκίδος, των Ιερών Προσκυνη¬ 
μάτων, και του Ελληνικού Δημοσίου. Οι επιδοτήσεις ή 
τα βοηθήματα που διατίθενται μετά από απόφαση της 
Ιερός Συνόδου σχετικά με το έργο του ΚΕ.Σ.Ο. σε όλη 
την Ελλάδα. 

2) Οι εισφορές των Δήμων της Μητροπολιτικής Περι¬ 
φέρειας Χαλκίδος ή άλλες επιδοτήσεις από την Νομαρ¬ 
χία και από Οργανισμούς Τοπικής Αυτοδιοίκησης και 
άλλα Νομικά Πρόσωπα Δημοσίου ή Ιδιωτικού Δικαίου 
καθώς και από την Ευρωπαϊκή Ένωση. 

3) Οι πρόσοδοι από εράνους, οι οποίοι διενεργούνται 
από το Διοικητικό Συμβούλιο σύμφωνα με τις κείμενες 
διατάξεις, μετά από έγκριση της Ιεράς Μητροπόλεως 
Χαλκίδος. 

4) Οι δωρεές, κληρονομιές (πάντοτε με το ευεργέτημα 
της απογραφής) και κληροδοσίες. 

5) Τυχόν καταβαλλόμενα ποσά από τους χρήστες των 
υπηρεσιών του ΚΕ.Σ.Ο. 

6) Κάθε άλλο νόμιμο έσοδο, μή προβλεπόμενο κατά τα 
ανωτέρω, που εξυπηρετεί τους σκοπούς του ΚΕ.Σ.Ο. 

Β. Η περιέλευση οποιουδήποτε κινητού ή ακίνητου 
πράγματος στη χρήση του Ιδρύματος γίνεται πάντα στο 
όνομα του Νομικού Προσώπου της οικείας Ιεράς Μητρο¬ 
πόλεως, στο οποίο μεταβιβάζεται η κυριότητα, νομή και 
κατοχή του πράγματος. Στην πράξη δε της μεταβίβασης 
γίνεται ειδικότερη μνεία και αναφορά με την ένδειξη: 
«Για το Κέντρο Στήριξης Οικογένειας», το οποίο, ως Εκ- 

κλησιαστικό Ίδρυμα, θα έχει τη χρήση, για όσο χρόνο 
υφίσταται, προς εκπλήρωση των σκοπών του. 

Άρθρο 10 

Δωρητές, Ευεργέτες, Μεγάλοι Ευεργέτες 

Το Διοικητικό Συμβούλιο δύναται να ανακηρύσσει Δωρη¬ 
τές, Ευεργέτες του ΚΕ.Σ.Ο, είτε εν ζωή, είτε μετά θάνατον. 
Δωρητές ανακηρύσσονται οι προσφέροντες στο ΚΕ.Σ.Ο. 
ποσόν έως 1000 ευρώ. Ευεργέτες από 1000 έως 5000 
ευρώ. Μεγάλοι ευεργέτες από 5000 ευρώ και πάνω. 

Δωρητές δύναται να ονομάζονται από το Διοικητικό 
Συμβούλιο και πρόσωπα, τα οποία προσέφεραν σε αυτό 
άλλες εξαιρετικές Υπηρεσίες. Τα ονόματα των Δωρη¬ 
τών, Ευεργετών και Μεγάλων Ευεργετών δύναται να 
αναγράφονται σε μαρμάρινη πλάκα, αναρτώμενη σε 
κατάλληλο χώρο στο κτίριο του ΚΕ.Σ.Ο. 

Άρθρο 11 

Τηρούμενα βιβλία 

Τ ο ΚΕ.Σ.Ο τηρεί τα επόμενα βιβλία: 

1) Βιβλίο Κτηματολογίου, στο οποίο καταχωρείται η 
κινητή και ακίνητη περιουσία του. 

2) Βιβλίο Πρωτοκόλλου. 

3) Βιβλίο Αποφάσεων του Δ.Σ. (Πρακτικών). 

4) Βιβλίο Αποθήκης. 

5) Βιβλίο Επισκεπτών. 

6) Βιβλίο Ταμείου (Εσόδων-Εξόδων). 

7) Στέλεχος διπλοτύπων αποδείξεων εισπράξεων, 
και 

8) Στέλεχος διπλοτύπων ενταλμάτων πληρωμής. 

Τα ανωτέρω πρέπει να φέρουν ιδίαν αρίθμηση το 
καθένα κατά φύλλο και να είναι θεωρημένα στο τέλος 
και πριν από τη χρήση τους απο την Ιερά Μητρόπολη 
Χαλκίδος. 

Πλην των ανωτέρω το Δ.Σ. αποφασίζει για την τήρηση 
και άλλων βιβλίων τα οποία κρίνει ότι είναι απαραίτητα 
για την εκτέλεση των σκοπών του. 

Άρθρο 12 

Έλεγχος του ΚΕ.Σ.Ο 

Οικονομικός και κάθε άλλος έλεγχος διενεργείται από 
την Ιερά Μητρόπολη Χαλκίδος σύμφωνα με τις κείμενες 
διατάξεις. 

Άρθρο 13 

Διάλυση του ΚΕ.Σ.Ο. 

Το παρόν Ίδρυμα, με την ως άνω μορφή και οργάνω¬ 
ση, καταργείται με απόφαση της Ιεράς Συνόδου, η οποία 
δημοσιεύεται στην Εφημερίδα της Κυβερνήσεως και στο 
περιοδικό «ΕΚΚΛΗΣΙΑ», κατόπιν ομοφώνου αποφάσεως του 
Δ.Σ. εγκρινομένης υπό του Σεβασμιώτατου Μητροπολίτου, 
όταν: α) δεν εκπληρώνει τις εκκλησιολογικές αυτού προϋ¬ 
ποθέσεις και την αποστολή του, β) όταν παρεκκλίνει των 
σκοπών του, και γ) όταν καταστεί ανέφικτη η λειτουργία 
του. Σε κάθε περίπτωση κατάργησης του Ιδρύματος, η χρή¬ 
ση των κάθε φύσης περιουσιακών στοιχείων, η οποία είχε 
παραχωρηθεί στο Ίδρυμα, επανέρχεται αυτοδικαίως στο 
Νομικό Πρόσωπο της οικείας Ιεράς Μητροπόλεως, στην 
πλήρη κυριότητα του οποίου άλλωστε και αυτά ανήκουν. 

Άρθρο 14 

Τροποποίηση του κανονισμού 

Ο παρών Κανονισμός τροποποιείται με απόφαση του 
Δ.Σ. του ΚΕ.Σ.Ο. Η πρόταση και η απόφασή του λαμβάνε- 
ται ομόφωνα παρουσία του Προέδρου Μητροπολίτου και 
υποβάλλεται στην Δ.Ι.Σ. για έγκριση και δημοσίευση. 


Άρθρο 15 

Εσωτερικός Κανονισμός 

Με εσωτερικό Κανονισμό, ο οποίος θα εκπονηθεί από 
το Διοικητικό Συμβούλιο, θα καθορισθούν όλα τα θέματα 
που δεν περιλαμβάνονται στον Κανονισμό αυτό, όσα 
αφορούν τα λοιπά θέματα και κάθε άλλη λεπτομέρεια 
που αφορά στη διοίκηση του ΚΕ.Σ.Ο., τον καθορισμό 
των θέσεων του προσωπικού και της εξειδίκευσης των 
υποχρεώσεων και των καθηκόντων αυτού, τον τρόπο 
τήρησης των σχετικών βιβλίων, τις προϋποθέσεις πα¬ 
ροχής υπηρεσιών και αγαθών ως και κάθε άλλο θέμα, 
που ανάγεται στην εύρυθμη λειτουργία του ΚΕ.Σ.Ο. Μέ¬ 
χρι την κατάρτιση του ως άνω Κανονισμού τα σχετικά 
θέματα θα ρυθμίζονται κατά περίπτωση με αποφάσεις 
του Δ.Σ. 

Άρθρο 16 

Ίδρυση Παραρτημάτων 

Με πρόταση των εκκλησιαστικών Συμβουλίων των Ιερών 
Ναών της Ιεράς Μητροπόλεως Χαλκίδος και με έγκριση 
του Δ.Σ. του ΚΕ.Σ.Ο, επιτρέπεται η ίδρυση Παραρτημάτων 
σε ενορίες της Ιεράς Μητροπόλεως Χαλκίδος. 

Τα της λειτουργίας των παραρτημάτων αυτών ρυθμί¬ 
ζονται ανάλογα προς τη λειτουργία του ΚΕ.Σ.Ο. 

Άρθρο 17 
Τελικές διατάξεις 

Κάθε θέμα το οποίο ανακύπτει κατά την εφαρμογή 
του παρόντος και δεν προβλέπεται ρητά απ’ αυτόν, 
ρυθμίζεται με απόφαση του Δ.Σ., εκτός αν απαιτείται 
κανονιστική ρύθμιση οπότε ψηφίζεται κανονισμός συ¬ 
μπληρωματικός του παρόντος. 

Άρθρο 18 
Ισχύς Κανονισμού 

Η ισχύς του παρόντος αρχίζει από την δημοσίευσή 
του στην Εφημερίδα της Κυβερνήσεως και το επίσημο 
Δελτίο της Εκκλησίας της Ελλάδος «ΕΚΚΛΗΣΙΑ». 

Άρθρο 19 
Κάλυψη δαπάνης 

Από τις διατάξεις του Κανονισμού αυτού προκαλείται 
δαπάνη σε βάρος του προϋπολογισμού του νομικού 
προσώπου της Ιεράς Μητροπόλεως Χαλκίδος, το ύψος 
της οποίας δεν δύναται να προσδιοριστεί. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήνα, 1 Μαρτίου 2007 
Ο Πρόεδρος 

4 Ο Αθηνών ΧΡΙΣΤΟΔΟΥΛΟΣ 

-♦- 

Αριθμ. 150 (3) 

Σύσταση και Λειτουργία Τεχνικής Υπηρεσίας της Ιε¬ 
ράς Μητροπόλεως Δράμας 2/14.2.2007. 

ΤΟ ΜΗΤΡΟΠΟΛΙΤΙΚΟΝ ΣΥΜΒΟΥΛΙΟΝ 

(Πράξη Αριθμ. 2/14.2.2007) 

Το περί ημάς Μητροπολιτικόν Συμβούλιον της Ιεράς 
Μητροπόλεως Δράμας κατά την Συνεδρίαν αυτού της 
14ης Φεβρουάριου του σωτηρίου έτους 2007 

Έχοντας υπόψιν: 

α. Τας σχετικός διατάξεις του ν. 590/1077 «Περί Κατα- 

στατικού Χάρτου της Εκκλησίας της Ελλάδος» (Φ.Ε.Κ. 
146 Α'). 

β. Τάς σχετικός διατάξεις του υπ’ αριθμ. 8/1978 Κανο¬ 
νισμού της Ιεράς Συνόδου της Εκκλησίας της Ελλάδος 
«Περί Ιερών Ναών και Ενοριών». 

γ. Την ανάγκην οργανώσεως Τεχνικής Υπηρεσίας 
παρά τη Ιερά Μητροπόλει, δια εκτέλεσιν των Εκκλη¬ 
σιαστικών Έργων. 

δ. Την ανάγκην καθορισμού των Οργάνων Τεχνικής 
Υπηρεσίας, όπως αυτά προβλέπονται από το ν. 1418/1984, 
το π.δ. 609/1985 και το π.δ. 23/1993 διά την αντιμετώπισιν 
της εκτελέσεως των έργων της Ιεράς Μητροπόλεως, τα 
οποία χρηματοδοτούνται υπό των Δημοσίων Επενδύσε¬ 
ων, καθώς και υπό των επενδύσεων του Γ' Κοινοτικού 
Πλαισίου Στηρίξεως. 

ε. Το υπ’ αριθμ. 1243/806/28.4.2004 εγκύκλιον σημείωμα 
της Ιεράς Συνόδου της Εκκλησίας της Ελλάδος «Περί 
συστάσεως Τεχνικής Υπηρεσίας εις τας Ιεράς Μητρο- 
πόλεις», αποφασίζει: 

Την σύστασιν Τεχνικής Υπηρεσίας της Ιεράς Μητρο¬ 
πόλεως Δράμας και ορίζει τα ως κάτωθι: 

1. Ως Αναθέτουσα Αρχή κατά την έννοιαν του π.δ. 
23/1993, ορίζεται επίσης το Μητροπολιτικόν Συμβούλιον 
της Ιεράς Μητροπόλεως Δράμας. 

2. Ως Προϊσταμένη Αρχή, κατά την έννοιαν του ν. 
1418/1984 και του π.δ. 609/1985, ορίζεται επίσης το 
Μητροπολιτικόν Συμβούλιον της Ιεράς Μητροπόλεως 
Δράμας. 

3. Ως Διευθύνουσα Υπηρεσία, κατά την έννοιαν του 
ν. 1418/1984 και του π.δ. 609/1985, ορίζεται η Τεχνική 
Υπηρεσία της Ιεράς Μητροπόλεως Δράμας. 

4. Ως Επιβλέπουσα Υπηρεσία, ορίζονται τα μέλη της 
Τεχνικής Υπηρεσίας, τα οποία ασκούν τα καθήκοντα 
επιβλέποντος Μηχανικού κατ’ ανάθεσιν. Επί πλέον καθή¬ 
κοντα επιβλέποντος Μηχανικού δύνανται να ανατεθούν 
και εις έτερα πρόσωπα, ιδιώτας Μηχανικούς, οίτινες δύ- 
νανται να προσληφθούν εκ της Ιεράς Μητροπόλεως, δια 
συμβάσεως ορισμένου έργου ή ορισμένου χρόνου, προς 
κάλυψιν των αναγκών των εργολαβιών, αι οποίαι δεν 
δύνανται να καλυφθώσιν υπό της Τεχνικής Υπηρεσίας. 

5. Ως Τεχνικόν Συμβούλιον, κατά την έννοιαν του ν. 
1418/1984 και του π.δ. 609/1985, ορίζεται το Τεχνικόν 
Συμβούλιον της οικείας Νομαρχίας, η οποία γνωματεύει, 
εισηγείται και εποπτεύει επί των υπό εκτέλεσιν έργων 
και τυχόν ανακυψάντων διαφορών και προβλημάτων 
επ’ αυτών. 

6. Η εφαρμογή του θεσμικού πλαισίου εκτελέσεως 
των Δημοσίων Έργων διέπει τας καταρτισθησομένας 
Συμβάσεις εκτελέσεως έργων της Ιεράς Μητροπόλεως, 
υπό την έννοιαν ισχύος των διατάξεών του, ως συμβα¬ 
τικών ρητρών. 

7. Διαφωνίαι, αίτινες τυχόν προκόψουν, επιλύονται 
εις τα αρμόδια Δικαστήρια, με βάσιν την καθ’ ύλην 
και τόπον αρμοδιότητα, όπως αύτη ορίζεται από το 
Κ.Π.Α., μετά την εξάντλησιν της Προδικασίας, όπως αύτη 
προβλέπεται διά του ν. 1418/1984 και του π.δ. 609/1985, 
αποφαινομένου επί των αιτήσεων θεραπείας, του Μη- 
τροπολιτικού Συμβουλίου της Ιεράς Μητροπόλεως. 

8. Η σύνταξις μελετών των προς εκτέλεσιν έργων, 
πραγματοποιείται υπό της Τεχνικής Υπηρεσίας, η δε 
θεώρησις αυτών υπό του Προϊσταμένου αυτής. 

9. Διά την δημοπράτησιν των έργων, αι συνταχθείσαι 
μελέται εγκρίνονται υπό της Προϊσταμένης Αρχής, δη¬ 


λαδή, το Μητροπολιτικόν Συμβούλιον, το οποίον εγκρίνει 
και την σχετικήν διακήρυξιν. 

10. Εις περίπτωσιν, καθ’ ην η Τεχνική Υπηρεσία αδυ¬ 
νατεί να συντάξει και να εκπονήσει τας σχετικός Μελέ- 
τας, δύναται να ανατεθεί η εκπόνησις αυτών εις ειδικόν 
έμπειρον επί του προς εκτέλεσιν έργου Μηχανικόν, κα¬ 
τόπιν αποφάσεως της Προϊσταμένης Αρχής, και μετά 
εισήγησιν του Τεχνικού Συμβουλίου. Αι μελέται, αι οποίαι 
συντάσσονται υπό τρίτων, θεωρούνται υπό της Τεχνι¬ 
κής Υπηρεσίας και εγκρίνονται υπό της Προϊσταμένης 
Αρχής. 

11. Κατά ταύτα η οργάνωσις της Τεχνικής Υπηρεσίας 
διά την εκτέλεσιν ΕκκλησιαστικώνΈργων εις την Ιερόν 
Μητρόπολιν Δράμας καθορίζεται ως κάτωθι: 

Α. Η Προϊσταμένη Αρχή και η Αναθέτουσα Αρχή είναι 
το Μητροπολιτικόν Συμβούλιον της Ιεράς Μητροποό- 
λεως Δράμας. 

Β. Η Διευθύνουσα Υπηρεσία, είναι η Τεχνική Υπηρε¬ 
σία της Ιεράς Μητροπόλεως η οποία στελεχώνεται εκ 
Μηχανικών. 

Αι αρμοδιότηται της Τεχνικής Υπηρεσίας είναι: 

Εκπονεί τας μελέτας των τεχνικών και καλλιτεχνικών 
έργων, παρακολουθεί και εγκρίνει τας μελέτας που εκ¬ 
πονούν ιδιώτες Μηχανικοί για τα έργα της Ιεράς Μητρο¬ 
πόλεως, επιβλέπει και ελέγχει τας κατασκευάς, επισκευ¬ 
ές και συντηρήσεις των έργων αυτής που εκτελούνται 
είτε με Ανάδοχον είτε με Αυτεπιστασίαν, συμφώνως με 
τας διατάξεις του Κανονισμού 55/1974 της Ιεράς Συνό¬ 
δου της Εκκλησίας της Ελλάδος τας συμπληρωματι¬ 
κός των αντιστοίχων ν. 718/1977 και 1418/1984 μετά των 
εκτελεστικών τους Προεδρικών Διαταγμάτων και των 
συμπληρωματικών και τροποποιητικών αυτών Νόμων, 
όπως ισχύουν έως σήμερον. 

Η Διεύθυνσις της Τεχνικής Υπηρεσίας ασκείται υπό 
στελέχους με τυπικά προσόντα, τα απαιτούμενα εκ των 
κειμένων διατάξεων περί Δημοσίων και Εκκλησιαστικών 
υπαλλήλων και επιπλέοντα έχοντα: Δίπλωμα Μηχανι¬ 
κού Α.Ε.Ι. μετά δεκαετούς αποδεδειγμένης εμπειρίας εις 
μελέτας και επιβλέψεις τεχνικών έργων, αρτίαν γνώσιν 
μιάς ξένης γλώσης κατά προτίμησιν της Αγγλικής και 
αρτίαν γνώσιν χρήσεως και προγραμμάτων Η/Υ. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Δράμα, 21 Φεβρουάριου 2007 

Ο Μητροπολίτης 
ΐ Ο Δράμας ΠΑΥΛΟΣ 

-♦- 

Αριθμ. 195/594 (4) 

Ανασύσταση και λειτουργία Τεχνικής Υπηρεσίας της Ιε¬ 
ράς Μητροπόλεως Καλαβρύτων και Αιγιαλείας της 
υπ’ αριθ. 1447/12.12.2006. 

ΙΕΡΑ ΜΗΤΡΟΠΟΛΙΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Τό Μητροπολιτικόν Συμβούλιον της Ιεράς Μητρόπολης 
Καλαβρύτων και Αιγιαλείας έχοντας υπ’ όψιν: 

1. Τας διατάξεις των άρθρων του ν .590/1977 (ΦΕΚ τ.Α' 
146) «Περί του Καταστατικού Χάρτου της Εκκλησίας 
της Ελλάδος». 

2. Τάς διατάξεις του υπ’ αριθμ. 55/1974 (ΦΕΚ τ.Α' 185) 
Κανονισμού της Ιεράς Συνόδου της Εκκλησίας της 
Ελλάδος «Περί μελέτης καί εκτελέσεως απάντων των 
ΕκκλησιαστικώνΈργων». 

3. Τας διατάξεις του υπ’ αριθμ. 58/1975 (ΦΕΚ τ.Α' 4) 
Κανονισμού της ιεράς Συνόδου της Εκκλησίας της 
Ελλάδος «Περί αρμοδιοτήτων καί τρόπου λειτουργίας 
των Μητροπολιτικών Συμβουλίων». 

4. Τας διατάξεις των άρθρων του υπ’ αριθμ. 8/1979 Κα¬ 
νονισμού της ιεράς Συνόδου της Εκκλησίας της Ελλάδος 
«Περί Ιερών Ναών καί Ενοριών». 

5. Την ανάγκην ανασυστάσεως και οργανώσεως Τε¬ 
χνικής Υπηρεσίας παρά τη Ιερά Μητροπόλει δια την 
εκτέλεσιν των εκκλησιαστικών έργων. 

6. Την ανάγκην καθορισμού των Οργάνων της 
ανασυσταθησομένης Τεχνικής Υπηρεσίας, όπως αυτά 
προβλέπονται από τον ν. 1418/29.2.1984 (ΦΕΚ τ. Α' 23), το 
π.δ. 609/31.12.1985 (ΦΕΚ τ.Α' 223) και το π.δ. 23/5.2.1993 
(ΦΕΚ τ.Α' 8) δια την αντιμετώπισιν της εκτελέσεως 
των έργων της Ιεράς Μητροπόλεως, τα οποία χρημα¬ 
τοδοτούνται είτε από τας Δημοσίας Επενδύσεις είτε 
εκ των κονδυλίων του Γ' καί Δ' «Κοινοτικού Πλαισίου 
Στηρίξεως» (Κ.Π.Σ.) 

7. Το γεγονός, ότι από την απόφασιν αυτήν δεν 
προκύπτει δαπάνη εις βάρος του Κρατικού Προϋπολο¬ 
γισμού, ομοφώνως ψηφίζει: 

Την ανασύστασιν Τεχνικής Υπηρεσίας παρά τη Ιερά 
Μητροπόλει, η οποία θα λειτουργή με τον ως ακολούθως 
εκτιθέμενο Κονονισμό Λειτουργίας. 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΗΣ ΑΝΑΣΥΣΤΑΘΕΙΣΗΣ ΤΕΧΝΙΚΗΣ ΥΠΗΡΕΣΙΑΣ 
ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 

Αρθρον1 
Ανασύστασις 

Ανασύστασις Τεχνικής Υπηρεσίας στη Ιερά Μητρόπολι 
Καλαβρύτων και Αιγιαλείας για τον προγραμματισμό, 
την μελέτη, την παρακολούθηση και την εκτέλεση εκ¬ 
κλησιαστικών έργων της Ιεράς Μητροπόλεως σύμφωνα 
με τις διατάξεις του ν. 1418/29.2.1984 (ΦΕΚ τ.Α' 23), π.δ. 
609/31.12.1985 (ΦΕΚ τ.Α' 223), π.δ. 23/5.2.1993 (ΦΕΚ τ.Α' 8) 
και 55/1974 (Φ.Ε.Κ. τ.Α') Κανονισμού της Ιεράς Συνόδου 
της Εκκλησίας της Ελλάδος «Περί μελέτης και εκτελέ¬ 
σεως των εκκλησιαστικών έργων». 

Αρθρον 2 

Σκοπός-Αρμοδιότητες 

Οι αρμοδιότητες της Τεχνικής Υπηρεσίας είναι: 

1. Η σύνταξη προγράμματος για όλα τα εκτελούμενα 
και προγραματιζόμενα εκκλησιαστικά έργα και η παρα¬ 
κολούθηση της εφαρμογής του προγράμματος αυτού 
στην περιφέρεια πνευματικής δικαιοδοσίας της Ιεράς 
Μητροπόλεως Καλαβρύτων και Αιγιαλείας. 

2. Ο έλεγχος των υποβαλλομένων προς έγκριση από 
τους Προέδρους των Εκκλησιαστικών Συμβουλίων των 
Ιερών Ναών, των Ηγουμενοσυμβουλίων και των Ιδρυμά¬ 
των της Ιεράς Μητροπόλεως: 

Α) Οικονομικών μελετών για την εκτέλεση τεχνικών 
έργων. 

Β) Λογαριασμών, συγκριτικών πινάκων (Σ.Π), πρω¬ 
τοκόλλων κανονισμού τιμών μονάδος νέων εργασιών 
(Π.Κ.Τ.Μ.Ν.Ε), ενστάσεων, αιτήσεων θεραπείας. 

3. Η διενέργεια διαγωνισμών για την ανάθεση συντάξεως 
μελετών και για την εκτέλεση των εκκλησιαστικών έργων. 

4. Η παρακολούθηση των εκτελουμένων εκκλησια¬ 
στικών έργων. 


5. Η συγκρότηση επιτροπών προσωρινής και οριστικής 
παραλαβής των αποπερατουμένων έργων. 

6. Η σύνταξη εισηγήσεων προς το Μητροπολιτικό Συμ¬ 
βούλιο για όλα τα παραπάνω θέματα. 

7. Η παροχή τεχνικής αρωγής προς τα Εκκλησιαστικά 
Συμβούλια των Ιερών Ναών, τα Ηγουμενοσυμβούλια των 
Ιερών Μονών και τα Διοικητικά Συμβούλια των Ιδρυμά¬ 
των, τα οποία υπάγονται στην Ιερά Μητρόπολι Καλα¬ 
βρύτων και Αιγιαλείας. 

8. Στις αρμοδιότητες της Τεχνικής Υπηρεσίας είναι 
ακόμη να εκπονεί τις μελέτες των τεχνικών και καλ¬ 
λιτεχνικών έργων, να παρακολουθεί, να ελέγχει και να 
εγκρίνει τις μελέτες, τις οποίες εκπονούν ιδιώτες μη¬ 
χανικοί για τα έργα της Ιεράς Μητροπόλεως, οι οποίες 
εκτελούνται με αυτεπιστασία, σύμφωνα με τις διατάξεις 
του υπ’αριθμόν Κανονισμού 55/1974 (Φ.Ε.Κ. τ.Α' 158) της 
Ιεράς Συνόδου της Εκκλησίας της Ελλάδος, τις συμπλη¬ 
ρωματικές διατέξεις των αντιστοίχων νόμων 716/5.10.1977 
(Φ.Ε.Κ. τ.Α' 295) και 1418/29.2.1984 (Φ.Ε.Κ. τ.Α' 23) μετά 
των εκτελεστικών του Προεδρικών Διαταγμάτων και 
των συμπληρωματικών και τροποποιητικών τους νόμων, 
όπως ισχύουν έως σήμερα. 

Αρθρον 3 
Οργάνωση 

1. Η τεχνική Υπηρεσία διαρθρώνεται ως εξής: 

α) Από τον Προϊστάμενό της, ο οποίος είναι πολιτικός 
μηχανικός ή αρχιτέκτονας μηχανικός, διπλωματούχος 
Α.Ε.Ι. με ανεγνωρισμένη εμπειρία. Ο Προϊστάμενος διο¬ 
ρίζεται από το Μητροπολιτικό Συμβούλιο και είναι αρμό¬ 
διος εισηγητής προς αυτό για τα θέματα της Τεχνικής 
Υπηρεσίας. Πρέπει επίσης να διαθέτει τα ουσιαστικά 
και τυπικά προσόντα, τα οποία απαιτούνται από τις 
κείμενες διατάξεις περί δημοσίων και εκκλησιαστικών 
υπαλλήλων. 

β) Από διπλωματούχους μηχανικούς, οι οποίοι διο¬ 
ρίζονται από το Μητροπολιτικό Συμβούλιο μετά από 
εισήγηση του Προϊσταμένου και στελεχώνουν την Τε- 
χνική Υπηρεσία. Οι μηχανικοί αυτοί μπορεί να είναι είναι 
στελέχη μόνιμα, επί συμβάσει ή να αναλαμβάνουν έργα 
κατ’ ανάθεση. 

γ) Από ένα διοικητικό υπάλληλο, χειριστή ηλεκτρονι¬ 
κού υπολογιστού (Η/Υ), για την γραμματειακή εξυπηρέ¬ 
τηση του γραφείου. 

2. Ο Προϊστάμενος της υπηρεσίας, σε περίπτωση 
απουσίας ή κωλύματος του, ορίζει ο ίδιος τον αναπλη¬ 
ρωτή του. 

3. Με την έναρξη λειτουργίας της Τεχνικής Υπηρεσίας, 
η πρόσληψη του προσωπικού έμμισθου ή εθελοντικού, 
θα γίνει με σύμβαση εργασίας ορισμένου ή αορίστου 
χρόνου ή με σύμβαση έργου. 

4. Ως Αναθέτουσα Αρχή κατά την έννοια του π.δ. 
230/5.2.1993 (Φ.Ε.Κ. τ.Α' 8), ορίζεται το Μητροπολιτικό 
Συμβούλιο της Ιεράς Μητροπόλεως Καλαβρύτων και 
Αιγιαλείας. 

5. Ως Προϊσταμένη Αρχή κατά την έννοια του 
ν. 1418/29.2.1984 (Φ.Ε.Κ. τ.Α' 23) και του π.δ. 609/31.12.1985 
(Φ.Ε.Κ. τ.Α' 223), ορίζεται επίσης το Μητροπολιτικό Συμ¬ 
βούλιο της Ιεράς Μητροπόλεως Καλαβρύτων και Αιγι- 
αλείας. 

6. Ως Επιβλέπουσα Υπηρεσία ορίζεται η Τεχνική Υπηρε¬ 
σία της Ιεράς Μητροπόλεως, τα μέλη της οποίας ασκούν 
και καθήκοντα επιβλέποντος μηχανικού κατ’ανάθεσι. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Επιπλέον καθήκοντα επιβλέποντος μηχανικού, δύναται 
να ανατεθούν και σε άλλα πρόσωπα, ιδιώτες μηχανι¬ 
κούς, οι οποίοι δύναται να προσληφθούν από την Ιερά 
Μητρόπολι με σύμβαση ορισμένου έργου ή ορισμένου 
χρόνου, για να καλύψουν τις προκύπτουσες ανάγκες 
των εργολαβιών, οι οποίες δέν δύναται να καλυφθούν 
από την Τεχνική Υπηρεσία. 

7. Ως Τεχνικό Σύμβουλο ορίζεται το Τεχνικό Συμβούλιο 
της Εκκλησιαστικής Υπηρεσίας Οικονομικών (Ε.Κ.Υ.Ο) 
της Ιερός Συνόδου της Εκκλησίας της Ελλάδος, το 
οποίο συνεστήθη με το υπ’ αριθμ. 158/2003 (Φ.Ε.Κ. τ.Α' 
290/18.12.2003) Κανονισμό της Ε.Κ.Υ.Ο και συνεκροτήθη 
με την από 16.1.2004 απόφασιν της Διαρκούς Ιερός Συ¬ 
νόδου (Δ.Ι.Σ.) 

Άρθρον 4 

Εφαρμογή θεσμικού πλαισίου 

1. Η εφαρμογή του θεσμικού πλαισίου εκτελέσεως 
των δημοσίων έργων διέπει τις συμβάσεις εκτελέσεως 
έργων, οι οποίες θά καταρτισθούν από την Ιερά Μη- 
τρόπολι, με την έννοια της ισχύος των διατάξεών τους 
ως συμβατικών ρητρών. 

2. Διαφωνίες, οι οποίες τυχόν θά προκύψουν, επιλύ¬ 
ονται στά αρμόδια Δικαστήρια με βάση την καθ’ ύλη 
και τόπο αρμοδιότητά τους, όπως αυτή ορίζεται από 
τον «Κώδικα Πολιτικής Δικονομίας» (Κ.Π.Δ.), μετά από 
την εξάντληση της προδικασίας, όπως αυτή προβλέ- 
πεται από τον νόμο 1418/29.2.1984 (Φ.Ε.Κ. τ.Α' 23) και το 
π.δ.609/31.12.1985 (Φ.Ε.Κ. τ.Α' 223), αποφαινομένου επί των 
αιτήσεων θεραπείας του Μητροπολιτικού Συμβουλίου 
μετά από γνώμη του Τεχνικού Συμβουλίου της Εκκλησι¬ 
αστικής Κεντρικής Υπηρεσίας Οικονομικών (Ε.Κ.Υ.Ο) της 
Ιερός Συνόδου της Εκκλησίας της Ελλάδος. 

Αρθρον 5 

Μελέτες και δημοπράτηση έργων 

1. Η σύνταξη μελετών των προς εκτέλεση έργων πραγ¬ 
ματοποιείται από την Τεχνική Υπηρεσία και η θεώρησή 
τους από τον Προϊστάμενό της. 

2. Για την δημοπράτηση των έργων οι συνταχθησόμε- 
νες μελέτες θά εγκρίνονται από την Προϊστάμενη Αρχή, 
δηλαδή το Μητροπολιτικό Συμβούλιο, το οποίο εγκρίνει 
και την σχετική διακήρυξη. 

3. Σε περίπτωση κατά την οποία η Τεχνική Υπηρεσία 
της Ιερός Μητροπόλεως αδυνατεί να συντάξει και να 
εκπονήσει τις σχετικές μελέτες, είναι δυνατόν να ανα¬ 
τεθεί η εκπονήσει τις σχετικές μελέτες, είναι δυνατόν 
να ανατεθεί η εκπνόνησί τους σε ειδικό, έμπειρο επί 
του προς εκτέλεση έργου, μηχανικό, κατόπιν αποφάσε- 
ως της Προϊσταμένης Αρχής, στην οποία εισηγείται η 
Τεχνική Υπηρεσία. Οι μελέτες, οι οποίες συντάσσονται 
από τρίτους θεωρούνται από την Τεχνική Υπηρεσία και 
εγκρίνονται από την Προϊσταμένη Αρχή. 

4. Σύμφωνα με τα ανωτέρω, η οργάνωση της Τεχνι¬ 
κής Υπηρεσίας για την εκτέλεση εκκλησιαστικών έργων 
στην Ιερά Μητρόπολη Καλαβρύτων και Αιγιαλείας κα¬ 
θορίζεται ως κάτωθι: 

α. Η Προϊσταμένη Αρχή και η Αναθέτουσα Αρχή είναι 
το Μητροπολιτικό Συμβούλιο της Ιερός Μητροπόλεως 
Καλαβρύτων και Αιγιαλείας. 


β. Η Διευθύνουσα Υπηρεσία και η Επιβλέπουσα Υπηρε¬ 
σία, είναι η Τεχνική Υπηρεσία της Ιερός Μητροπόλεως 
Καλαβρύτων και Αιγιαλείας. 

Αρθρον 6 

Ισχύς-Τ ροποποίηση 

1. Η ισχύς της παρούσης αποφάσεως άρχεται από 
την ημέρα που θά δημοσιευθεί στο «Φύλλον της Εφη- 
μερίδος της Κυβερνήσεως» (Φ.Ε.Κ.) και στό περιοδικό 
«Εκκλησία» που είναι το επίσημο δελτίο της Εκκλησίας 
της Ελλάδος. 

2. Ο Κανονισμός λειτουργίας της Τεχνικής Υπηρεσίας 
της Ιερός Μητροπόλεως Καλαβρύτων και Αιγιαλείας 
δύναται να τροποποιηθεί ή να συμπληρωθεί μετά από 
απόφαση του Μητροπολιτικού Συμβουλίου. Οι μελλο¬ 
ντικές τροποποιήσεις και οι συμπληρώσεις έχουν ισχύ 
μετά από την δημοσίευσή τους στό «Φύλλον της Εφη- 
μερίδος της Κυβερνήσεως» (Φ.Ε.Κ.) και στό περιοδικό 
«Εκκλησία» που είναι το επίσημο δελτίο της Εκκλησίας 
της Ελλάδος. 

Αρθρον 7 
Τελικές διατάξεις 

1. Η Τεχνική Υπηρεσία δύναται να καταργηθεί κατόπιν 
αιτιολογημένης και δημοσιευμένης αποφάσεως του Μη- 
τροπολιτικού Συμβουλίου. Η απόφαση αυτή ισχύει μετά 
την δημοσίευσή της στό «Φύλλον της Εφημερίδος της 
Κυβερνήσεως» (Φ.Ε.Κ.) και στό περιοδικό« Εκκλησία» που 
είναι το επίσημο δελτίο της Εκκλησίας της Ελλάδος. 

2. Έτερο και έκαστο θέμα, το οποίο δέν προβλέπε- 
ται από τις διατάξεις του παρόντος Κανονισμού λει¬ 
τουργίας, αλλά βασίζεται και δέν αντιβαίνει σε αυτές 
ρυθμίζεται με ιδιαίτερη απόφαση του Μητροπολιτικού 
Συμβουλίου, η οποία οφείλει να είναι πάντοτε σύμφωνη 
με τους Ιερούς Κανόνες της Ορθοδόξου Εκκλησίας, τις 
διατάξεις και τους νόμους, οι οποίοι διέπουν την Ορθό¬ 
δοξη Εκκλησία στην Ελληνική Επικράτεια, το Σύνταγμα 
και τους νόμους της Ελληνικής Πολιτείας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μαρτίου 2007 

Ο Μητροπολίτης - Πρόεδρος Μ.Σ. 

| Ο Καλαβρύτων και Αιγιαλείας ΑΜΒΡΟΣΙΟΣ 

-♦- 

(5) 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ΡΕΟΒνΕΤΟΙ ® δννίηθ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 14568/1.3.2007 απόφαση του ΕΟΦ 
χορηγείται, βάσει των διατάξεων του άρθρου 26 της 
υπ’ αριθμ. 282371/2006 κοινής υπουργικής απόφασης, 
άδεια κυκλοφορίας στο κτηνιατρικό φαρμακευτικό προ¬ 
ϊόν ΡΕΟΒνΕΤΟΙ Θ δννίηθ. 

Δραστική ουσία: ΡΕΟΒΡΕΝΙΟΟΕ 

Δικαιούχου: δΟΗΕΒΙΝΘ ΟΟΒΡΟΒΑΤΙΟΝ, υδΑ 

Υπεύθυνος κυκλοφορίας: δΟΗΕΒΙΝΘ - ΡΕΟΕΙΘΗ Α.Φ.Β.Ε.Ε 

Μορφή: Ενέσιμο διάλυμα δθθπιρ/ΜΕ 

Η Διευθύντρια 

Α. ΚΟΥΤΣΟΥΚΗ 




8678 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


( 6 ) 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος ΡΙ_ΟΡ\/ΕΤ01_ ® ΟαΗΙβ. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 14569/1.3.2007 απόφαση του ΕΟΦ 
χορηγείται, βάσει των διατάξεων του άρθρου 26 της 
υπ’ αριθμ. 282371/2006 κοινής υπουργικής απόφασης, 
άδεια κυκλοφορίας στο κτηνιατρικό φαρμακευτικό προ¬ 
ϊόν ΡίΟΒνΕΤΟί 0 ΟαΙΙΙβ. 

Δραστική ουσία: ΡΕΟΒΡΕΝΙΟΟΕ 
Δικαιούχου: 30ΗΕΡΙΙΝΘ ΟΟΒΡΟΒΑΤΙΟΝ, υ3Α 
Υπεύθυνος κυκλοφορίας: 30ΗΕΒΙΝ0 - ΡίΟϋΟΗ ΑΦ.Β.Ε.Ε 
Μορφή: Ενέσιμο διάλυμα ΘΟΟηηρ/Μί 

Η Διευθύντρια 
Α. ΚΟΥΤΣΟΥΚΗ 


(7) 

Χορήγηση άδειας κυκλοφορίας κτηνιατρικού φαρμα¬ 
κευτικού προϊόντος (ΕΜΒΟΛΙΟ) 0\/0 3. 

ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ 

Με την υπ’ αριθμ. 13719/27.2.2007 απόφαση του ΕΟΦ 
χορηγείται, βάσει των διατάξεων του άρθρου 26 της 
υπ’ αριθμ. 282371/2006 κοινής υπουργικής απόφασης, 
άδεια κυκλοφορίας στο κτηνιατρικό φαρμακευτικό προ¬ 
ϊόν (ΕΜΒΟΛΙΟ) ΟνΟ 3 
Δικαιούχου: ΜΕΒΙΑΙ 8Α3 ΡΒΑΝΟΕ 
Υπεύθυνος κυκλοφορίας: ΑΘΒ03ΕΕϋ -ΟΑΝϋΙΙ_ΟΙ3 Α.Ε. 
Μορφή: Ενέσιμο εναιώρημα 

Η Διευθύντρια 
Α. ΚΟΥΤΣΟΥΚΗ 

